LÄHI-ITÄ AIKAJANALLA Amir Tsarfati ja Jonathan Hessen
Shalom! Olen Jonathan Hessen. Tämä on Lähi-itä aikajanalla.
Seuraamme liittyy Yhdysvalloista ystäväni, veljeni Kristuksessa -
ja ohjelman toinen vetäjä Amir Tsarfati Behold Israel -järjestöstä.
Mitä kuuluu? - Shalom! Hyvää, kiitos.
Kiitos Jumalalle. Aloitetaan rukouksella.
Sukelletaan sitten Herran Sanaan. Jatketaan, kuten ehkä muistattekin -
aiemmasta jaksosta, eri näkökulmista ajankohtaiseen tilanteeseen.
Tutkitaan tämänhetkistä tilannetta Raamatun näkökulmasta.
Rukoilisitko?
Isä, kiitos, että olet 'alef' ja 'tav', -
'alfa' ja 'omega', alku ja loppu.
Maailmassa ei ole mitään, mikä tapahtuisi niin, -
ettet Sinä tietäisi, pystyisi hallitsemaan tai näkisi.
Isä, me tiedämme, että on asioita, jotka Sinä sallit -
tiettyä syytä ja hetkeä varten.
Anna meille jatkossakin pelastuksen toivoa -
ja sitä runsasta lohdutusta, jota me niin tarvitsemme, -
jotta voimme samalla lohdutuksella lohduttaa muita.
Kiitos, että tiedämme lopun, sillä olet sen kertonut -
jo alusta saakka.
Tiedämme, että Sinä hallitset kaikkea.
Kiitämme ja siunaamme Sinua.
Tuokoon ohjelma kunniaa ja kiitosta nimellesi.
Pyydämme tätä Jeshuan nimessä, aamen. - Aamen ja aamen.
Ennen kuin menemme tämänpäiväiseen Psalmiimme, -
muistutan, että tämä on kaksiosaisen ohjelman jälkimmäinen osa.
Ellet ole nähnyt ensimmäistä osaa, katso sekin, -
niin voit muodostaa kokonaiskuvan siitä, -
mistä olemme jo keskustelleet.
Tämä on jatkoa ensimmäiselle osalle.
Ennen kuin aloimme kuvata, ehdotit Psalmia 2.
Lue sinä se hepreaksi. Minä luen sitten englanniksi.
Selvä. Psalmi 2.
"Miksi pakanat pauhaavat ja kansat turhia ajattelevat?
Maan kuninkaat nousevat, ruhtinaat yhdessä neuvottelevat -
Herraa ja hänen voideltuansa vastaan: 'Katkaiskaamme heidän kahleensa, -
heittäkäämme päältämme heidän köytensä'.
Hän, joka taivaassa asuu, nauraa; Herra pilkkaa heitä.
Kerran hän on puhuva heille vihassansa, -
peljättävä heitä hirmuisuudessaan:
'Minä olen asettanut kuninkaani Siioniin, pyhälle vuorelleni'.
Minä ilmoitan, mitä Herra on säätänyt. Hän lausui minulle:
'Sinä olet minun poikani, tänä päivänä minä sinut synnytin.
Ano minulta, niin minä annan pakanakansat sinun perinnöksesi -
ja maan ääret sinun omiksesi. Rautaisella valtikalla -
sinä heidät muserrat, niinkuin saviastian sinä särjet heidät.'
Tulkaa siis järkiinne, kuninkaat, maan tuomarit, ottakaa nuhteesta vaari.
Palvelkaa Herraa pelvolla ja iloitkaa vavistuksella.
Antakaa suuta pojalle, ettei hän vihastuisi ettekä te hukkuisi tiellänne.
Sillä hänen vihansa syttyy äkisti.
Autuaat ovat kaikki, jotka häneen turvaavat."
Aamen ja aamen. - Vau.
Mahtavaa. - Niin on.
"Miksi pakanat pauhaavat ja kansat turhia ajattelevat?
Maan kuninkaat nousevat, ruhtinaat yhdessä neuvottelevat -
Herraa ja hänen voideltuansa vastaan: 'Katkaiskaamme heidän kahleensa, -
heittäkäämme päältämme heidän köytensä'.
Hän, joka taivaassa asuu, nauraa; Herra pilkkaa heitä.
Kerran hän on puhuva heille vihassansa, -
peljättävä heitä hirmuisuudessaan:
'Minä olen asettanut kuninkaani Siioniin, pyhälle vuorelleni'.
Minä ilmoitan, mitä Herra on säätänyt. Hän lausui minulle:
'Sinä olet minun poikani, tänä päivänä minä sinut synnytin.
Ano minulta, niin minä annan pakanakansat sinun perinnöksesi -
ja maan ääret sinun omiksesi.
Rautaisella valtikalla sinä heidät muserrat, -
niinkuin saviastian sinä särjet heidät.'
Tulkaa siis järkiinne, kuninkaat, -
maan tuomarit, ottakaa nuhteesta vaari.
Palvelkaa Herraa pelvolla ja iloitkaa vavistuksella.
Antakaa suuta pojalle, ettei hän vihastuisi ettekä te hukkuisi tiellänne.
Sillä hänen vihansa syttyy äkisti.
Autuaat ovat kaikki, jotka häneen turvaavat."
Aamen. - Emmekö ole autuaita?
Ellei tämä ole messiaaninen Psalmi, en tiedä, mikä on.
Tässä näkee paitsi Jumalan suunnitelman -
myös Jeesuksen itse puhumassa.
Hän sanoo: "[Herra] lausui minulle: 'Sinä olet minun poikani, -
tänä päivänä minä sinut synnytin.'"
Tiedämme Uudesta testamentista, miten nämä sanat toteutuivat.
Näemme, että Jumalan vastaus ihmiskunnan kapinaan on Messias.
Me tiedämme, että Jumala tulee hallitsemaan.
Daniel 7, Ilm. 4―5, Hän tulee hallitsemaan.
On parasta ymmärtää se ja kuulua Hänelle.
Muuten saa ankaran tuomion.
Otan toisen näkökulman.
Miten autuaita ovat kaikki, jotka turvaavat Häneen? - Aamen.
Kiitos Jumalalle.
Viimeksi puhuimme monista asioista.
En ole unohtanut Habakukin luvun 3 jakeita 2―6. Palaamme niihin.
Puhuimme siitä, -
että Yhdysvallat menetti Afganistanista vetäytyessään, -
perääntyessään, lähtemisessään, mitä termiä siitä halutaankaan käyttää.
Mutta pohjimmiltaan Yhdysvallat lähti ohjatakseen resurssinsa uudelleen -
suurvaltakilpailuun Kiinan kanssa.
Erityisesti Raamatun näkökulmasta on muodostumassa monia liittoumia -
ja monia asioita on tapahtumassa maailmassa, muun muassa -
Israelin strategisesta selkänojasta päättävien parissa.
Hepreankielinen sotilastermi on "mishe'enett asseterategitt".
Se ei juonnu USA:n vahvasta voimasta, -
puolustusvoimista ja suorituskyvystä, vaan siitä, -
että Amerikan kansa on väsynyt sotimiseen.
Kansa vaikuttaa hallintoon.
Se ei tarkoita, etteivätkö rakkaat veljet ja sisaret Yhdysvalloissa -
ymmärtäisi Amerikan puolustamisen välttämättömyyttä.
Mutta pohjimmiltaan se tulkitaan Lähi-idässä niin, -
että jotkin maat katsovat Yhdysvaltoja ja pitävät sitä narrinaan.
Ne tekevät mitä ikinä haluavat, sillä ne eivät usko, -
että Yhdysvaltojen hallinnolla on poliittista pääomaa tai tahtoa -
tai kumppani- ja liittolaismaiden tukea -
jälleen yhteen konfliktiin Lähi-idässä.
Tehdään eräs asia hyvin selväksi.
En usko, että on yhtään amerikkalaista, -
jolle vetäytymispäätös oli ongelma.
Myös Yhdysvaltain edellinen presidentti Trump teki selväksi, -
että Afganistanista pitää lähteä.
Aikaa, rahaa ja resursseja tuhlaantuu turhaan.
Talebanin ja Afganistanin hallinnon on vain opittava elämään rinnakkain.
En puhu nyt siitä. - Kyse on siitä, millä tavalla se tapahtui.
Niinpä. Kun presidentti sanoo pari viikkoa aiemmin televisiossa: -
"Lähdemme 31. elokuuta mennessä -
ja olemme ehdottoman vakuuttuneita siitä, että Afganistanin armeija -
on riittävästi koulutettu, varustettu ja rahoitettu pitämään Taleban aisoissa.
Ei mennyt kuin pari tuntia, niin kaikki näkivät, että asia on päinvastoin.
Se on ongelma. Ongelma oli ylimielisyys, jolla asiat hoidettiin.
Se johti äkilliseen luhistumiseen vain tuntien ja päivien sisällä, -
ja se yllätti kaikki paikan päällä.
Se johti nöyryytykseen nöyryytyksen jälkeen.
Kun tämä on sanottu, teen vielä kerran hyvin selväksi, -
että minusta Yhdysvaltojen asevoimat on erittäin vahva -
ja että Amerikka on yhä maailman suurin sotilasmahti.
Mutta uskon, että Lähi-idässä nyt, kuten on ollut kautta historian, -
mielikuvat vaikuttavat hyvin paljon päätöksentekoon.
Tällä hetkellä Amerikkaa pidetään heikkona, -
sillä se ei kyennyt edes... Mietipä asiaa.
Yhdysvaltain presidentti sanoi Israelin pääministerille -
tämän Washingtonin-vierailulla hiljattain: -
"Minä varmistan, ettei Iran saa ydinasetta."
Hän sanoi niin sanottuaan joitain päiviä aiemmin varmistavansa, -
ettei Taleban valtaa Afganistania, ja miten kävi?
Kuinka ihmeessä kukaan voi luottaa niihin sanoihin?
Mutta kun tämä on sanottu, -
me israelilaiset olemme kokeneet monia vetäytymisiä.
Vetäytymiset eivät yleensä koskaan näytä ulospäin hyviltä.
Vetäytyminen alueelta ei ole mikään voitonkuva. - Ei niin.
Tässä kuussa meillä oli vieraana -
Amir Orenin luotsaamassa Jerusalemin vartijat -ohjelmassa -
Israelin entinen pääministeri, -
puolustusvoimain komentaja ja puolustusministeri Ehud Barak.
Barakin kaudella Israel vetäytyi Libanonista v. 2000.
Silloin... Ja rinnastan sitä tähän.
Silloin palestiinalaiset tulkitsivat Israelia väärin -
pitäessään Israelia heikkona.
Niinpä he käynnistivät sodan Israelia vastaan, -
jihadin Jerusalemista. Ja mitä tapahtui? Heidät tuhottiin.
Heidät tuhottiin, mutta käytiin sota.
En sano, että aikanaan joku häviää tässä.
Sanon vain, että tämä on alkusysäys sodalle.
Ja tämä on raamatullinen näkökulma, johon yritän meitä johdattaa.
Sota häämöttää Lähi-idässä.
Se on raamatullinen sota. Hesekiel kirjoitti siitä.
Selviävätkö Venäjä, Iran ja Turkki sodasta voittajina? Ei.
Herra tuhoaa ne.
Mutta ne tuntevat olonsa tarpeeksi vahvaksi aloittaakseen sodan.
Esittämäsi rinnastus on täydellinen, -
sillä mielikuva johti sotaan.
Lopuksi palestiinalaiset hävisivät.
Mutta he olivat niin varmoja Israelin heikkoudesta, -
että he aloittivat sodan.
Siihen minä tähtään.
Amerikkaa pidetään heikkona.
Sen seurauksena on syntynyt mielikuva, että Amerikan liittolaiset -
nojaavat särkyneeseen ruokosauvaan, kuten Raamattu sanoo.
Tuo on mielenkiintoista, sillä tapaamisessa -
Israelin nykyisen pääministerin Naftali Bennettin -
ja Yhdysvaltojen presidentin Joe Bidenin välillä -
Bennett pyrki heidän keskustelussaan rohkaisemaan -
Yhdysvaltojen presidenttiä sanomalla: -
"Emme halua sotilaitanne Israelin kamaralle. Käymme sotamme itse."
Eli "Vaikka syttyisi konflikti, pysykää Amerikassa."
"Älkää tulko avuksemme. Antakaa vain työkalut, jotta pärjäämme."
Me molemmat tiedämme erään asian, ja ollaan realistisia.
Se, mitä Israel teki Bagdadissa Osirakin ydinreaktorille, -
ei olisi mahdollista nykypäivän tilanteessa Iranissa.
Meillä oli iskun tehnyt henkilö juuri vieraana Jerusalemin vartijoissa.
Yritän sanoa, että iranilaiset ovat hyvin nopeita oppimaan -
Israelin aiemmista toimista.
Israelin on mahdotonta tuhota Iranin ydinohjelmaa ilman Amerikkaa. Piste.
Jos joku luulee, että se on mahdollista ilman Amerikkaa, erehtyy.
Miksi? Koska Amerikka on maailman ainoa maa, -
jonka suorituskyky ja voima riittävät tuhoamaan jotain sellaista, -
mikä on levittäytynyt hyvin laajalle ja sijaitsee syvällä maan alla.
Voihan Israel yrittää, jos se haluaa, mutta yhteistyössä USA:n kanssa.
Bennett sanoi periaatteessa, ettemme pyydä Amerikkaa auttamaan.
Mutta todellisuudessa Israel ei pysty tuhoamaan Iranin ydinohjelmaa -
ilman Amerikkaa. Kaikki tietävät sen.
Tällä yritän sanoa, että... Ja palataan Raamatun kokonais...
Olen kanssasi eri mieltä.
En ole perillä salaiseksi luokitellusta tiedosta, -
enkä haluaisikaan olla.
Mutta minulla on kuitenkin ensikäden tietoa siitä, -
että Israelilla on valmius raivata haaste pois tieltä -
ainakin joksikin aikaa, -
mutta operaatioon menee kahdesta kolmeen viikkoa.
Se tarkoittaa, että jos halutaan iskeä Iranin ydinlaitoksiin, -
niin että Iranin ydinohjelmaa saadaan viivytettyä peruuttamattomasti -
eli Iran joutuisi aloittamaan alusta, se kestäisi 2―3 viikkoa -
ja käynnistäisi alueella ennennäkemättömän sodan.
Meidän ei tarvitse olla kaikesta samaa mieltä.
Kun tiedän Iranin ohjelmasta sen, mitä tiedän, -
en usko, että pystymme siihen yksin, mutta voin sanoa, -
että riippumatta siitä, miten asia on, -
Israelia pidetään heikkona -
Amerikan mielletyn heikkouden takia.
Se aikanaan laukaisee sodan.
Ja muista, mitä Raamatussa lukee Hesekielin kirjassa, -
kyse ei ole siitä, että Israel teki jollekulle jotain.
Kuka johtaa hyökkäystä? Venäjä, joka tulee kaukaa pohjoisesta.
Jumala panee sen suuhun koukun ja vetää sen.
Se ei sinällään...
Jos itse pitäisin Raamatun laseja, -
tarkkailisin ennen kaikkea Damaskosta.
Tiedämme Sakarjan kirjasta, että Damaskos tuhoutuu.
Se lakkaa olemasta kaupunki.
Damaskoksen kaatuminen on riittävä syy -
kaikille pelaajille hyökätä Israeliin.
Mieti. Ne kaikki ovat jollain lailla mukana Syyriassa.
Itse ymmärrän asian näin. En tiedä. En ole profeetta.
En tiedä, kuka hyökkää kenenkin kimppuun ja milloin.
Tiedän vain, että pohjoisesta tulee Venäjän johtama liittouma, -
johon lähtevät mukaan Persia eli Iran -
sekä Goomer ja Toogarman heimo eli Turkki.
Ne käyttävät myös Libyan ja Sudanin välikäsiään.
Raamattu puhuu Etiopiasta, mutta Kuus hepreassa -
viittaa paremminkin nykyiseen Sudaniin.
Tähtään tällä siihen, että Israeliin tullaan hyökkäämään.
Ja loppujen lopuksi sotaa ei voita Israelin puolustusvoimat.
Sen voittaa Jumala, -
joka tulee yliluonnollisesti puuttumaan tilanteeseen -
aiheuttaakseen vihollisille täydellisen tappion.
Niinpä minä olen kuin sivustakatsoja.
Tarkkailen, mitä Raamattu sanoo ja mitä ympärilläni tapahtuu.
Ja tosiaan maiden välillä voi olla muodostumassa liittoumia -
ja asioita voi olla tapahtumassa.
Mutta loppujen lopuksi Raamatun profetia keskittyy vain siihen, -
mitä nämä maat tekevät Israelin kansalle ja maalle.
Siihen itse kiinnitän päähuomioni. Joten Afganistanin luku...
Ja USA:n on muuten määrä lähteä Irakista 31. joulukuuta mennessä.
Niin se on ainakin sanonut ja sitä myös irakilaiset odottavat.
Jumala yksin tietää, tapahtuuko niin. Itse tiedän vain, -
että amerikkalaisten odotetaan vetäytyvän Lähi-idästä edelleen.
Mitä enemmän tällaisia asioita tapahtuu, -
toki Irak on eri juttu. Mutta mitä enemmän tällaista tapahtuu, -
sitä enemmän Israel on omillaan.
Ja kun Israel on omillaan, -
silloin hiiret hiipivät koloistaan. Sen voi nähdä siinä, -
miten palestiinalaiset ovat voimiensa tunnossa -
paljon enemmän kuin aiemmin.
Sen kuulee siitä, miten Hizbollah ja Iran puhuvat.
Voimme huomata, että retoriikka on muuttunut viime kuukausien aikana.
Ja voin sanoa vain, että kiitän Herraa siitä, -
että Hän puuttuu tilanteeseen -
ja että heidät onneksi kukistetaan.
Mutta se ei tule olemaan Israelin puolustusvoimien, -
vaan Israelin Jumalan voiman ansiota.
Lisään, että hiekka on siirtymässä -
ja hiekka on polttavan kuumaa. Se on varma.
Ohjelma-aikaa on jäljellä noin seitsemän minuuttia.
Kysyn vielä Habakukista.
En tiedä, miten nimi lausutaan englannissa.
Habakuk.
Meille Habakuk.
Luku 3:2―6. Tulkaa mukaan.
Haluatko, että luen tämän?
Voin lukea sen hepreaksi. - Kuinka vain.
Jakeet 2―6.
"Herra, minä olen kuullut sinulta sanoman, ja olen peljästynyt.
Herra, herätä eloon tekosi jo kesken vuotten, -
tee se jo kesken vuotten tiettäväksi. Muista vihassasi laupeutta.
Jumala tulee Teemanista, Pyhä Paaranin vuorelta. Sela.
Hänen valtasuuruutensa peittää taivaat, -
hänen ylistystänsä on maa täynnä. Hänen hohteensa on kuin aurinko, -
hänestä käyvät säteet joka taholle; se on hänen voimansa verho.
Hänen edellänsä käy rutto ja polttotauti tulee hänen jäljessänsä.
Hän seisahtuu ja mittaa maan, hän katsahtaa ja saa kansat vapisemaan.
Ikivuoret särkyvät, ikuiset kukkulat vaipuvat, -
hänen polkunsa ovat iankaikkiset." - Aamen.
Hab. 3:2: "Herra, minä olen kuullut sinulta sanoman, ja olen peljästynyt.
Herra, herätä eloon tekosi jo kesken vuotten, -
tee se jo kesken vuotten tiettäväksi. Muista vihassasi laupeutta.
Jumala tulee Teemanista, Pyhä Paaranin vuorelta. Sela.
Hänen valtasuuruutensa peittää taivaat, -
hänen ylistystänsä on maa täynnä.
Hänen hohteensa on kuin aurinko, -
hänestä käyvät säteet joka taholle; se on hänen voimansa verho.
Hänen edellänsä käy rutto ja polttotauti tulee hänen jäljessänsä.
Hän seisahtuu ja mittaa maan, hän katsahtaa ja saa kansat vapisemaan.
Ikivuoret särkyvät, -
ikuiset kukkulat vaipuvat, -
hänen polkunsa ovat iankaikkiset."
Ensinnäkin nimi Teeman.
Hepreassa 'Teeman' tarkoittaa Jemeniä.
En tiedä, miksi sitä ei ole käännetty Jemeniksi, -
mutta jätetään se kääntäjien selitettäväksi.
Mitä tämä raamatunpaikka kertoo sinulle?
Profeettojen kirjoissa -
on aina kaksi rinnakkaista merkitystä.
Ensinnäkin ne kertovat tapahtumista profeetan omana aikana.
Toiseksi ne kertovat tulevaisuudesta, -
siitä, mitä Jumala tekee kansansa parissa.
Sama oli profeetta Joelin kanssa.
Joel puhui tapahtumista, joita nähtäisiin hänen aikanaan, -
mutta hän myös profetoi asioita, -
jotka tapahtuvat seitsemän vuoden vaivan aikana.
Näissä on aina kaksi rinnakkaista merkitystä.
Sama tässä. Habakuk puhuu asioista, -
jotka tapahtuivat Juudalle siihen aikaan.
Mutta jos lukee tarkasti, -
huomaa etenkin jakeessa 2, -
että siinä sanotaan: "Herra, minä olen kuullut sinulta sanoman, -
ja olen peljästynyt. Herra, herätä eloon tekosi jo kesken vuotten, -
tee se jo kesken vuotten tiettäväksi. Muista vihassasi laupeutta."
Nämä ovat ihmeellisiä asioita.
Voi nähdä selvästi, että Jumala puhuu paitsi teoistaan Israelin keskuudessa -
myös seurakunnassaan, kehilassaan, -
ja totta kai yksittäisissä uskovissa.
Jumalan teot eivät ikinä pääty.
Hän tekee työtä aina. Näemme sen kautta koko Raamatun.
Jumala ei ole sellainen, että Hän teki jotain menneisyydessä, -
ja nyt me vain luemme siitä. Jumalamme on elävä Jumala.
Hän on tekemisissä kanssamme joka päivä, jatkuvasti.
Se ei ole mikään yksittäinen menneisyyden tapahtuma.
Siksi muuten Jumalalle ei ollut ongelma antaa meille...
Raamatusta 27,8 prosenttia käsittelee tulevaisuuden tapahtumia.
Jumala sanoo: "Minä olen Jumala. Ei ole kaltaistani."
"Ilmoitan alussa, mitä tuleva on, -
ammoisia aikoja ennen, mitä ei vielä ole tapahtunut".
Hän tekee niin, koska Hän tekee työtä yhä ja tietää, mitä tulee tapahtumaan.
Voimme nähdä selvästi, -
että Hän tulee aina sieltä, mistä sitä ei odottaisi.
Puhuimme tästä aiemmin.
Odottaisitko Jumalan tulevan kaikista paikoista juuri Jemenistä?
Mutta siinä se onkin. Hän on maailmankaikkeuden Jumala.
Jos luulee, että Jemen on aavikkoa, jossa edes Jumala ei ole, -
arvaa mitä, Hän on sielläkin. Hän voi tulla jopa sieltä.
Näemme tässä selvästi Jumalan kaikkivaltiuden.
Tämä on kaunis katkelma Habakukista.
Se on muuten rukous. Habakukin rukous.
Se ei ole vain raamatunteksti. Se on rukous.
Väliotsikko on "Tefilat Habakuk", Habakukin rukous.
Aivan. Se on Habakukin rukous.
Voimme nähdä selvästi, että rukouksessa Habakuk puhuu -
Jumalan majesteettiudesta, suuruudesta -
ja siitä, että Jumala on läsnä kaikkialla.
Se on kaunista. Voisin puhua monista tähän liittyvistä raamatunpaikoista -
Vanhassa ja Uudessa testamentissa vaikka kuinka pitkään.
Kaiken, mitä Habakuk rukoilee, voi löytää muualta Raamatusta.
Valitettavasti ohjelma-aikaa on jäljellä puoli minuuttia, -
joten jätetään kohdat toiseen kertaan.
Amir, kiitos, että annoit meille lisävalaisua Jumalan Sanasta.
Hänen Sanansa pysyy iäti.
Hänen Sanansa kautta Hän valmistelee meitä tulevia aikoja varten.
Siksi meidän pitää kiittää Häntä siitä -
ja ylistää Häntä siitä, että Hän on hyvä Isä. - Aamen.
Kiitos, ja turvallista matkaa.
Toivottavasti nähdään pian Jerusalemissa.
Kiitos myös katsojille. Näkemiin taas seuraavaan kertaan. Shalom!
Suomennos: Marianne Tenetz